cyanic-selkie/wikianc huggingface dataset:
Gadalaiki (dzejolis)
Tulkojumi
Mūsdienās Donelaiša „Gadalaiki” pārtulkoti latviešu, vācu, krievu, angļu, baltkrievu, gruzīnu, poļu, čehu, ungāru u.c. valodās. Pirmos „Gadalaiku” fragmentus jau 1821. gadā no tulkojuma vācu valodā latviski atdzejoja mācītājs Kārlis Frīdrihs Vatsons, bet 1822. gadā tie ar nosaukumu „Gada jaukums. Zemnieku dziesma” izdoti kalendārā „Veca un jauna laika grāmata uz to 1822. gadu”. Tas ir pirmais zināmais kāda lietuviešu darba tulkojums latviešu valodā.
Pēc tam atsevišķus dzejoļa fragmentus atdzejoja arī Kārlis Kundziņš, Rainis, Edgars Baumans, Sudrabu Edžus, Jānis Jaunsudrabiņš, Emīlija Prūsa, Emīls Skujenieks un Jānis Sudrabkalns, bet pirmais, kurš dzejoli atdzejoja pilnībā, bija Paulis Kalve. Viņa atdzejojumu 1942. gadā pirmoreiz publicēja periodikā, bet 1963. gadā izdeva grāmatā.
Datubāzes normalizācija
Normalizācija ir datu organizācijas process datubāzē, kas iekļauj tabulu veidošanas procesu un attiecību veidošanu starp tiem, saskaņā ar noteikumiem, kas nodrošina datu aizsardzību un padara datubāzi elastīgāku, novēršot dublēšanos un nekonsekventu atkarību.
Datu dublēšana noved pie neproduktīvas diska brīvās vietas aizpildīšanas, un rada datubāzes uzturēšanas problēmas. Piemēram, ja datus, kuri glabājas vairākās vietās ir nepieciešams labot, tad vienas un tās pašas izmaiņas jāveic visās vietās. Klienta adreses maiņu ir daudz vieglāk īstenot, ja datubāzē šādu informāciju glabā tikai tabulā Klienti (Customers) un nekur citur.
Ir vairāki noteikumi datubāzes normalizēšanai. Katru noteikumu sauc "normālforma". Ja ir izpildīts pirmais noteikums, saka, ka datubāze ir "pirmajā normālformā." Ja ir izpildīti pirmie trīs noteikumi, tiek uzskatīts, ka datubāze ir "trešajā normālformā". Ir arī citi datubāzes normalizēšanas līmeņi, tomēr vairākām lietotnēm, lai normalizētu datubāzi, ir pietiekami normalizēt to līdz trešajai normālformai.
Pirmā normālforma (NF1)
Lai saglabātu līdzīgus datus, neizmantojiet vairākus laukus vienā tabulā. Piemēram, lai izsekotu precei, kas tiek iepirkta no diviem dažādiem piegādātājiem, var izveidot ierakstu ar laukiem, kuros norādīts katra piegādātāja kods. Ja ar laiku nepieciešams norādīt trešo piegādātāju, jāpievieno vēl viens lauks. Lauka pievienošana nav vēlama, jo nepieciešamas izmaiņas gan tabulā, gan programmā, tāpēc šī metode ir slikti pielāgojama piegādātāju skaita dinamiskām izmaiņām. Ieteicams visu informāciju par piegādātājiem ievietot atsevišķā tabulā Pārdevēji (Vendors) un sasaistīt preces ar piegādātājiem, izmantojot produkta kodu, vai sasaistīt piegādātājus ar precēm, izmantojot piegādātāju kodus.
Otra normālforma (NF2)
Ieraksti var būt atkarīgs tikai no primāras tabulas atslēgas (vai, ja nepieciešams, no saliktas atslēgas). Piemēram, klienta adrese grāmatvedības sistēmā. Šī adrese ir nepieciešama ne tikai tabulai Klienti (Customers), bet arī tabulās: Pasūtījumi (Orders), Pārvadājumi (Shipping), Rēķini (Invoices) un tml. Lai klienta adreses uzglabāšanai neveidot ierakstus katrā tabulā, to lietderīgi uzglabāt vienā vietā: tabulā Klienti (Customers), vai atsevišķā tabulā Adreses (Addresses).
Trešā normālforma (NF3)
Vērtības, kuras iekļautas ierakstā bet nav ieraksta atslēgas daļa, nepieder tabulai. Ja lauku grupas saturs var piederēt vairāk nekā vienam ierakstam tabulā, tos ieteicams novietot atsevišķā tabulā. Piemēram, tabula Pieņemšana darbā (Employee Recruitment), var ietvert kandidāta vārdu, adresi un universitāti, kur viņš izglītojies. Tomēr, situācijā, kad jāveic grupveida e-pastu sūtīšana, ir nepieciešams pilns universitāšu saraksts. Ja universitāšu informācija tiks saglabāta tabulā Kandidāti (Candidates), izveidot universitāšu sarakstu bez kandidātiem nebūs iespējami. Tātad, ieteicams uztaisīt atsevišķu tabulu Universitātes (Universities) un, ar universitātes koda atslēgu, sasaistīt to ar tabulu Kandidāti (Candidates). Izņēmums. Normalizēt datubāzi līdz trešajai normālformai teorētiski ir vēlams, bet ne vienmēr tas ir lietderīgi. Piemēram, lai novērstu visas iespējamās saistības starp tabulas laukiem Klienti (Customers), būs jāveido atsevišķas tabulas, kurās uzglabāt informāciju par: pilsētām, ZIP kodiem, tirdzniecības pārstāvjiem, klientu klasēm, un jebkuru citu informāciju, kas var dublēties vairākos ierakstos. No teorētiskā viedokļa normalizēšana ir vēlama, tomēr, būtisks mazo tabulu skaita pieaugums var izraisīt programmās ātruma samazināšanos vai atmiņas trūkumu. Veikt trešo normālformu var būt noderīga tikai tādiem datiem, kas bieži mainās. Ja atkarīgie lauki paliek, programma jāizstrādā tā, lai, pamainot kādu no laukiem, lietotājam būtu jāpārbauda visi iesaistītie lauki.
Ceturtā normālforma (NF4)
Definīcija: Tabula ir 4. NF, ja ir 3. NF un katrs atribūts identificē viennozīmīgi citu atribūtu.
Piektā normālforma (NF5)
Definīcija: Tabula ir 5. NF, ja ir 4. NF un, ja tabulai ir trīs vai vairākas iespējamās atslēgas, to var sadalīt atsevišķās tabulās katrai iespējamai atslēgai.
Kanādas Karaliskā jātnieku policija
Kanādas Karaliskā jātnieku policija (KKJP) (en, fr) ir Kanādas federālā policija. Tā kā policijas iestādes ir Kanādas provinču un teritoriju konstitucionālā atbildība, KKJP galvenā atbildība ir federālo krimināllikumu izpilde, un KKJP uniformētajiem darbiniekiem ir jurisdikcija kā kārtības sargiem visās Kanādas provincēs un teritorijās. Tomēr šī iestāde sniedz policijas pakalpojumus saskaņā ar līgumu arī astoņās Kanādas provincēs (izņemot Ontārio un Kvebeku), visās trijās Kanādas teritorijās, vairāk nekā 150 pašvaldībās un 600 pamatiedzīvotāju kopienās. Papildus federālo tiesību aktu izpildei un vietējās policijas pakalpojumu sniegšanai saskaņā ar līgumu KKJP ir atbildīga par robežu integritāti, pārrauga Kanādas miera uzturēšanas misijas, kurās iesaistīta policija, pārvalda Kanādas šaujamieroču programmu, kas licencē un reģistrē šaujamieročus un to īpašniekus, kā arī pārvalda Kanādas Policijas koledžu, kas nodrošina policijas apmācību Kanādas un starptautiskajām policijas iestādēm. Neraugoties uz nosaukumu, Kanādas Karaliskā jātnieku policija vairs nav reāls jātnieku policijas dienests, un zirgus izmanto tikai svinīgos pasākumos.
Kanādas Karaliskā jātnieku policija tika izveidota 1920. gadā, apvienojot Ziemeļrietumu Karalisko jātnieku policiju un Domīnijas policiju. Kopš tās izveidošanas 20. gadsimta sākumā, KKJP jau sen ir guvusi starptautisku atpazīstamību, parādoties filmās, televīzijas šovos un grāmatās. Kanādas valdība uzskata KKJP par neoficiālu nacionālo simbolu, un 2013. gadā 87% Statistics Canada aptaujāto kanādiešu atzina, ka KKJP ir svarīga viņu nacionālajai identitātei.
Divās visblīvāk apdzīvotajās provincēs, Ontārio un Kvebekā, darbojas neatkarīgi provinču policijas dienesti, kas, līdzīgi kā KKJP, ir atbildīgi par dažu provinču tiesībaizsardzību un sniedz vietējās policijas pakalpojumus saskaņā ar līgumu. Pārējās astoņās provincēs un visās trijās teritorijās vismaz daļa policijas pienākumu ir uzticēti KKJP, kas provinču valdību vadībā šajās provincēs nodrošina policijas darbu uz vietas. Pašvaldības, kas ir atbildīgas par policijas pakalpojumiem visās provincēs, izņemot Ņūfaundlendas un Labradoras provinci, var slēgt līgumus par KKJP pakalpojumu sniegšanu ar savas provinces valdības starpniecību vai tieši. Tādējādi KKJP sniedz policijas pakalpojumus federālā, provinču un pašvaldību līmenī. Dažos Kanādas reģionos Karaliskā jātnieku policija ir vienīgais policijas dienests.
Paukošana 1896. gada vasaras olimpiskajās spēlēs
Disciplīnā ar floreti par čempionu tika atzīts Francijas sportistu Eiženu Anrī Gravlotu. Floretē meistariem par čempionu atzina Grieķijas paukotāju Leonidu Pirgu, bet disciplīnā ar zobenu par čempionu tika atzīts Joannis Georgjadis. Kopumā medaļas ieguva 8 sportisti no 3 valstīm. Visvairāk medaļas paukošanas sacensībās ieguva Grieķijas sportisti — 4 medaļas.
Medaļu ieguvēji
Šīs medaļas piešķīra Starptautiskā Olimpiskā komiteja ar atpakaļejošu datumu; spēļu laikā uzvarētājiem tika piešķirta sudraba medaļa, bet turpmākās vietas netika apbalvotas.
Pārstāvētās valstis un sportisti
Paukošanā startēja 15 sportisti no četrām valstīm.
Sofija Krēla
Karjera
2015. gada Pasaules čempionātā junioriem izcīnīja bronzas medaļu stafetē. Pasaules kausa sacensībās debitēja Nove Mesto Morāvijā, piedaloties stafetē Vācijas komandas sastāvā un ieņemot 7. vietu. Pasaules čempionātā pirmo reizi piedalījās 2017. gadā Lahti. 15 km skiatlonā ieņēma 16. vietu, bet sprintā bija 17. vietā. Piedalījusies arī 2019. gada un 2021. gada Pasaules čempionātā. 2021. gadā Oberstdorfā komandu sprintā, startējot kopā ar Viktoriju Karlu, iekļuva finālā un ieņēma 9. vietu.
Savās pirmajās ziemas olimpiskajās spēlēs 2022. gadā Pekinā izcīnīja sudraba medaļu sieviešu stafetē. Labāko individuālo rezultātu sasniedza sprintā, ieņemot 11. vietu, bet skiatlonā finišēja 17. vietā.
Siltumizolācija
Siltumvadītspēja
Siltumvadītspējas koeficients λ (lambda) ir siltuma (enerģijas) daudzums, kas laika vienībā, virsmai perpendikulāra temperatūras gradienta ietekmē, izplūst caur materiāla šķērsgriezuma laukuma vienību, ja temperatūru starpība tām ir 1 grāds. To mēra vatos uz metru un uz vienu kelvinu [W·m-1·K-1]. Jo zemāka vērtība λ, jo labāka materiāla siltuma izolācijas spēja.
Siltumvadītspēja atkarīga no materiāla (dažādiem materiāliem arī no virziena). Ir novērots, ka, palielinoties materiāla blīvumam, siltumvadītspējas koeficients parasti palielinās, tādējādi samazinās materiāla siltumizolācijas īpašības. To var izskaidrot ar poru esamību materiāla iekšienē. Ja vairāk ir poru, jo vairāk materiālā ir gaiss, kurš ir labs siltumizolators ( λ gaisam = 0,025 W/(m·K) pie 10 °C). Siltumvadītspējas koeficients arī ir atkarīgs no temperatūras. Palielinoties temperatūrai, siltumvadīšana parasti palielinās. Tas pats attiecās arī uz materiāla mitruma daudzumu. Mitrs siltumizolācijas materials labāk vada siltumu, jo ūdens siltumvadītspēja ir 0,588 W/(m·K) (10 °C) - lielāka, nekā sausā siltumizolācijas materiāla siltumvadītspēja (0,008 - 0,100 W/(m·K) ).
Atkarībā no siltumizolācijas darba apstākļiem, deklarētajai siltumvadītspējas koeficienta vērtībai var būt piemērots labojuma koeficients. Reglamentētajā sfērā lietojamiem būvmateriāliem un būvizstrādājumiem, kuru atbilstība nav apliecināta kā siltumizolācijas materiāliem saskaņā ar regulu (ES) Nr. 305/2011, aprēķina siltumvadītspēju λd nosaka saskaņā ar noteikuma par Latvijas būvnormatīvu LBN 002-15 "Ēku norobežojošo konstrukciju siltumtehnika" pielikumu 7.tabulu. Siltumizolācijas materiāliem siltumvadītspējas deklarēto lambda klasi nosaka ražotājs izstrādājumu tehniskos rādītājos.
Siltumpretestība
Materiāla siltumpretestība R [m2·K/W] ir pretestība siltumpārnesei, ko rada produkts.
Šis parametrs atkarīgs no siltumvadīšanas koeficienta λ un materiāla biezuma d (metros):
Jo augstāka siltumpretestība, jo labāka materiāla izolācijas spēja.
Ēkas
Liela daļa no pasaules enerģijas pateriņa tiek lietota uz ēkas iekšējo komfortu (atbilstoša temperatūra) nodrošināšanu (apkure un dzesēšana), līdz ar to ēku siltumizolācijai ir lielā nozīme enerģijas taupīšanai.
Acanthocheila
Acanthocheila ir tīklblakšu ģints, kurā ietilpst 16 sugas. Izplatītas no ASV dienvidiem līdz Argentīnai un Karību salās. No citiem Tingini pārstāvjiem atšķiras ar ļoti gariem asiem izaugumiem visā paranotuma laterālo malu garumā, ar okcipitālo adatveidīgo izaugumu esamību un ar bukulām, kas ir ļoti izliektas mediāli no klipeusa virsotnes aizmugures. Acanthocheila tīklblaktis barojas pārsvarā uz augiem no naktsziežu un gutaperčas dzimtām, piemērām, Pisonia, Ouratea, Guapira fragrans.
Siltumizolācija
Ēkas
Gaiss ir ļoti labs siltumizolācijas materiāls, vienīgi ja maksimāli samazināt siltumapmaiņu konvekcijas ceļā (konvekcija - siltumapmaiņa, kas notiek vienlaikus ar vielas pārnesi). To var panākt, aizturot gaisu mazās porās vai šūnās. Pēc tāda principa izveidoti tādi siltumizolācijas materiāli, kā stikla šķiedras (īpaši stikla vati), celulozes, akmens vate, polistirola putas, poliuretāna putas, vermikulīts, perlīts, korķi, u.c.
Labi izolēta ēka: Dažāda veida siltumizolācijas arī samazinātu trokšņus un vibrācijas, gan tas, kuras nāk no ārpuses, gan un no citām telpām ēkas iekšpusē, tādējādi radot ērtāku vidi.
Inženiersistēmas
Telpu apkures un dzesēšanas sistēmas, kuras izplata siltumu visām ēkas telpām, izmanto caurules vai kanālus, kurās plūst siltumnesējs / aukstumnesējs ar temperatūru lielāku/mazāku par apkārtējās vides temperatūru. Tas var radīt papildus nevēlamus siltuma zudumus, kā arī kondensāta rašanos uz atdzesētiem cauruļvadiem. Lai to nepieļautu, izmanto cauruļvadu siltumizolāciju.
Minerālvate
Ļoti mazs siltumvadītspējas koeficients (no 0,033 līdz 0,05). Hidrofoba un mitrumdroša, nav higroskopiska (neuzsūc ūdeni). Nepelē un laika gaitā nenoveco, labi aiztur skaņu. Ekspluatācijas laikā nemaina savu formu ne temperatūras, ne mitruma iespaidā. Minerālvates izstrādājumi ir elastīgi un ekspluatācijas laikā nesēžas. Inerta pret dažādām ķīmiskām vielām, nedeg, ir ļoti viegla.
Putupolistirols
Putupolistirols satur 2% polistirola un 98% gaisa, kas, kā zināms, ir viens no vissliktākajiem siltumvadītājiem. Putupolistirola plākšņu siltuma vadītspēja ir ievērojami zemāka nekā kokam, keramzītam, ķieģelim, kā arī citiem bieži izmantotiem būvmateriāliem.
Fibrolīts
Fibrolīta galvenās sastāvdaļas ir koka ēveļskaidas, cements un ūdens. Fibrolīts tiek gatavots no speciāli sagatavotām koka ēveļskaidām par saistvielu izmantojot Portlandcementu, iegūstot spēcīgas, izturīgas un strukturāli noturīgas celtniecības plātnes. Koka ēveļskaidas ir mineralizētas - izmantota metode, kas vienlaicīgi ļauj saglabāt koka mehāniskās īpašības, aptur bioloģiskās bojāšanās procesu, padara koka ēveļskaidas inertas un palielina to noturīgumu pret uguni.
Fibrolīta galvenās īpašības:
Fibrolīta materiālus pielieto:
Ekoloģiskie siltumizolācijas materiāli
Par ekoloģisku siltumizolācijas būvmateriālu var uzskatīt tādu, kas atbilst šādiem kritērijiem :
Kaņepes
Kaņepes siltumizolācijas materiāls sastāv no kaņepju šķiedras, kuras var iegūt gandrīz jebkurā Eiropas valstī. Izmanto pārsvarā koka konstrukciju siltināšanai. Kaņepēm, kā jau visiem naturāliem materiāliem, ir tendence uzsūkt daudz mitruma no apkārtējā gaisa, kas stipri ietekmē tās siltumizolācijas koeficientu. Tā kā kaņepes dabīgā īpašība ir izturība pret sēnītēm un baktērijām, kaņepju siltumizolācijas materiālu nevajag piesūcināt. Siltumvadītspējas koeficients ir 0,038-0,060 W/(m*K).
Ekovate
Ekovate (celulozes šķiedra) arī ir viens no populārākajiem ekoloģiskajiem siltumizolācijas materiāliem. Tas tiek izgatavots no avīžu papīra, pievienojot bora savienojumus. Tā ir elpojoša, spēj uzsūkt un atdot mitrumu. Ekovate ir ugunsdroša, un arī bioloģiski ļoti noturīga - tajā neveidojas sēnītes, kā arī tā nepūst. Ja ēkas konstrukcijas ir no koka, tad izmantojot ekovati arī tās tiek pasargātas no pūšanas un sēnītēm. Pateicoties bora savienojumiem, kas pievienoti ekovatei, tā ir pasargāta no kukaiņiem un grauzējiem. Siltumvadītspējas koeficients λ ir 0,039 W/(m*K), kas ir ļoti līdzīgs populārajai minerālvatei.
Aitas vilna
Aitas vilnu pārsvarā izmanto sienu siltināšanai no iekšpuses, kā arī koka karkasa konstrukcijās. To izgatavo no vilnas pārpalikumiem, kas rodas citu produktu ražošanas laikā, un tāpēc šim procesam ir nepieciešams mazs enerģijas daudzums un ietekme uz vidi ir neliela. Taču, Eiropā ar aitu audzēšanu nav pārāk liela aizraušanās un lielākā daļa aitas vilnas tiek ievesta no Austrālijas. Tas nozīmē, ka liela enerģija tiek patērēta, lai to nogādātu uz Eiropu. Siltumvadītspējas koeficients aitas vilnai ir 0,038 – 0,054 W/mK.
Koka šķiedra
Koka šķiedra kā siltumizolācijas materiāls ir iegūts no dažādiem pārpalikumiem kokapstrādes uzņēmumos. Siltumvadītspējas koeficients koka šķiedrai ir 0,038-0,050 W/mK.
ASV karognesēji olimpiskajās spēlēs
Šajā uzskaitījumā apkopoti tie ASV sportisti un cilvēki, kas olimpisko spēļu atklāšanas un noslēguma ceremonijās nesuši valsts karogu.
ASV delegācijas karognesējus izvēlas sporta veidu kapteiņu kopējā balsojumā.
IRNSS-1H
IRNSS-1H ir Indijas reģionālās pavadoņu navigācijas sistēmas IRNSS pavadonis. Pavadoni izgatavoja un apkalpoja Indijas kosmisko pētījumu organizācija (ISRO). Tas tika palaists 2017. gada augustā, bet raķetes plūsmvirža neatdalīšanās dēļ pavadonis nebija izmantojams.
Kosmiskā aparāta izmēri bija 1,58 m x 1,50 m x 1,50 m. Tajā bija uzstādīta navigācijas aparatūra (L5 un S frekvenču josla) un lokācijas aparatūra (C joslas raidītājs). Navigācijas sistēma darbojās ar rubīdija atompulksteni. Bez tam pavadonī uzstādīti atstarotāji lāzerlokācijai.
IRNSS-1H bija paredzēts izvietot ģeossinhronā orbītā ar slīpumu 29° pozīcijā 55° austrumu garuma.
IRNSS-1H tika palaists 18:59 UTC ar nesējraķeti PSLV-XL (lidojums C39) no Satiša Dhavana kosmosa centra pirmā starta laukuma. Raķetes pēdējā pakāpe ar pavadoni sasniedza orbītu, bet neatdalījās raķetes plūsmvirzis. Līdz ar to IRNSS-1H palika savienots ar raķešpakāpi.
Rosendo Balinass
Rosendo Kareons Balinass (en; Manila —  Antipolo) bija Filipīnu starptautiskais lielmeistars šahā (1976).
Biogrāfija
Šahu iemācījies spēlēt septiņos gados, taču nopietni pievērsies tam tikai 15 gadu vecumā. 1960. gados kļuvis par vienu no Filipīnu vadošajiem šahistiem. Sešas reizes uzvarējis Filipīnu šaha čempionātos. 1968. gadā Manilā ieņēmis otro vietu starptautiskajā šaha turnīrā. 1975. gadā Melburnā bijis trešais Pasaules šaha čempiona izcīņas cikla zonas turnīrā. 1976. gadā Dortmundē bijis ceturtais starptautiskajā šaha turnīrā. 1976. gadā Odesā uzvarējis starptautiskajā šaha turnīrā un kļuvis par vienu no retajiem ārzemju šahistiem, kas uzvarējuši PSRS rīkotajos šaha turnīros. Par panākumiem turnīros FIDE 1975. gadā Balinasam piešķīrusi starptautiskā meistara (IM), bet 1976. gadā - starptautiskā lielmeistara (GM) nosaukumu.
Pārstāvējis Filipīnu komandu lielākajos komandu šaha turnīros:
Pēc profesijas bijis jurists. 1970. gadu beigās izveidojies konflikts starp Balinasu un toreizējo Filipīnu šaha federācijas un vēlāko FIDE prezidentu Florensio Kampomanesu, kura rezultātā Balinass atteicies pārstāvēt Filipīnas un piedalīties Filipīnās rīkotajos turnīros. 1980. gados pārvācies uz dzīvi ASV, taču lielus panākumus šaha turnīros vairs nav guvis. Mūža nogali pavadījis Filipīnās. Miris no aknu vēža.
Pumpurs (uzvārds)
Pumpurs (sieviešu dzimtē Pumpure) ir latviešu cilmes uzvārds. Cilvēki ar šo uzvārdu:
Dejas ar vilkiem
"Dejas ar vilkiem" (en) ir 1990. gada amerikāņu vesterns, kura režisors un producents un galvenās lomas attēlotājs ir Kevins Kostners. Filmas sižets veidots pēc Maikla Bleika 1988. gada grāmatas Dances with Wolves.
Filma ir par Amerikas pilsoņu kara ASV armijas leitnantu, kas dodas uz pierobežu, kur iepazīstas ar vietējiem indiāņiem. Galvenās lomas filmā attēlo Kostners, Mērija Makdonela, Greiems Grīns un Rodnijs Grānts.
Filmas nosaukums Dances with Wolves (lakotu: Šuŋgmánitu Tȟáŋka Ób Wačhí) ir siu indiāņu dotais vārds Kostnera attēlotajam varonim — "Tas Kas Dejo Ar Vilkiem". Tā guva labus panākumus, saņēma Amerikas Kinoakadēmijas balvu vairākās nominācijās, tai skaitā labākās filmas nominācijā. 2001. gadā "Dejas ar vilkiem" tika iekļauta ASV Kongresa bibliotēkas Nacionālajā kino reģistrā kā "kulturāli, vēsturiski vai estētiski nozīmīga filma".
Bardžūnu strauts
Bardžūnu strauts ir Mēmeles kreisā krasta pieteka Bauskas novada Brunavas pagastā.
Apzīmējumu kognitīvās dimensijas
Apzīmējumu kognitīvās dimensijas vai kognitīvās dimensijas ir apzīmējumu  un programmēšanas valodu dizaina principi, ko aprakstījuši pētnieki Tomass R.G. Grīns un Marians Petrs. Dimensijas var tikt izmantotas, lai novērtētu esošās informācijas artefakta lietojamību vai kā heiristiku, lai vadītu jaunas.
Pablo de Sarasate
Pablo Martins Melitons de Sarasate i Navaskess (es); dzimis, miris ) bija spāņu romantisma vijoļvirtuozs, komponists un diriģents.
Bardžūnu strauts
Iztece uz austrumiem no Bardžūniem, pie valsts robežas ar Lietuvu. Tek ziemeļrietumu virzienā. Lielākā pieteka - Krīļa strauts. Ietek Mēmelē pie Rākaniem. Upi divreiz šķērso valsts autoceļš V1022 (Bauska – Brunava – Ērgļi – Budberga – Lietuvas robeža). Tās krastos atrodas Irbēni, Budbergas luterāņu baznīca.
Apzīmējumu kognitīvās dimensijas
Kognitīvās dimensijas ir paredzētas, lai nodrošinātu vieglu pieeju, lai analizētu dizaina kvalitāti, nevis padziļinātu, detalizētu aprakstu. Tās nodrošina kopīgu vārdu krājumu, lai apspriestu daudzus faktorus notācijā, UI vai programmēšanas valodas dizainā. Kognitīvās dimensijas arī palīdz izpētīt iespējamo dizainu telpu, izmantojot dizaina manevrus, izmaiņas, kas paredzētas dizaina uzlabošanai vienā dimensijā.
Pablo de Sarasate
Pirmo koncertu sniedzis 8 gadu vecumā. Mācījies Parīzes Konservatorijā. No 1859. gada koncertēja pa pasauli. Speciāli Sarasatem mūziku komponējuši Maksis Bruhs, Antonīns Dvoržāks, Eduārs Lalo un Kamils Sensānss. Arī pats Sarasate komponējis mūziku vijolei, no kuras mūsdienās populārākā ir 1878. gadā radītā Zigeunerweisen vijolei un orķestrim.
Apzīmējumu kognitīvās dimensijas
Kognitīvo dimensiju saraksts
Tomass Grīns sākotnēji definēja 14 kognitīvās dimensijas:
Abstrakcijas gradients
Kādi ir minimālie un maksimālie abstrakcijas līmeņi, ko pakļauj notācija? Vai dati var būt iekapsulēti?
Ciecere (ciems)
Ciecere (agrāk arī Dzelmes) ir ciems Kuldīgas novada Skrundas pagastā. Izvietojies Cieceres upes kreisajā krastā autoceļu A9 un P107 krustojumā 3,5 km no pagasta centra Skrundas, 40,5 km no novada centra Kuldīgas un 144 km no Rīgas.
Apdzīvotā vieta izveidojusies pie kādreizējās Skrundas pagasta valdes un Ciecereskroga. Izaugusi padomju gados. Ciecerē atrodas veikals un autoserviss.
Apzīmējumu kognitīvās dimensijas
Konsekvence
Pēc tam, kad daļu no apzīmējumiem ir iemācījušies, cik daudz pārējo var veiksmīgi uzminēt?
Kļūda
Cik lielā mērā notācija ietekmē varbūtību, ka lietotājs kļūdās?
Smagas garīgās operācijas
Cik daudz smaga garīgā apstrāde ir pie notācijas līmeņa, nevis semantiskā līmenī? Vai ir vietas, kur lietotājam ir nepieciešams izmantot pirkstus vai zīmētus komentārus, lai sekotu tam, kas notiek?
Slēptas atkarības
Vai atkarības starp vienībām ir redzamas vai slēptas? Vai katra atkarība ir norādīta abos virzienos? Vai izmaiņas vienā apzīmējuma apgabalā noved pie neparedzētām sekām?
Samierināmība
Vai vienlaikus var salīdzināt dažādas notācijas daļas?
Priekšlaicīga apņemšanās
Vai pastāv stingri ierobežojumi attiecībā uz kārtību, kādā lietotājam jāizpilda uzdevumi, lai izmantotu sistēmu?
Vai ir pieņemti lēmumi, pirms visa nepieciešamā informācija ir pieejama? Vai šos lēmumus var mainīt vai labot vēlāk?
Progresīvs novērtējums
Cik viegli ir novērtēt un iegūt atgriezenisko saiti par nepilnīgu risinājumu?
Loma izteiksme
Cik acīmredzama ir katra apzīmējuma komponenta nozīme risinājumā kopumā?
Sekundārā notācija un izvairīšanās no formālisma
Vai apzīmējumā var būt papildu informācija, izmantojot līdzekļus, kas nav saistīti ar sintaksi, piemēram, izkārtojums, krāsa vai citi norādījumi?
Viskozitāte
Vai ir kādi raksturīgi šķēršļi, lai mainītu notāciju? Cik lielas pūles ir nepieciešamas, lai veiktu izmaiņas programmā izteiktajā programmā?
Šo dimensiju var tālāk iedalīt šādos veidos:
Redzamība
Cik viegli var identificēt, piekļūt un padarīt redzamas vajadzīgās notācijas daļas?
Citas dimensijas
Papildus iepriekš minētajam, dažreiz tiek piedāvātas jaunas dimensijas HCI pētniecības jomā ar dažādiem pieņemšanas un pilnveides līmeņiem.
Dažas no šīm kandidātu dimensijām ietver radošu neskaidrību (vai apzīmējums veicina vairāku tā paša elementa nozīmes interpretāciju?), indeksēšana (vai ir elementi, kas palīdz atrast konkrētu daļu?), Kopsavilkums (visas anotētās struktūras "gestaltskats") vai nevienmērība (daži radīšanas ceļi ir vieglāki nekā citi, kas aizspriedušos artefaktā izsaka izteiktas idejas).
Lietotāju darbības
Autori identificē četras galvenās lietotāju aktivitātes ar interaktīviem artefaktiem: pieaugumu (radīšanu), transkripciju, modifikāciju un izpētes dizainu. Katru darbību vislabāk nodrošina atšķirīga kompromisa izmantošana katrā dimensijā. Piemēram, augsta viskozitāte (izturība pret izmaiņām) ir kaitīga modifikācijas un izpētes darbībām, bet mazāk nopietna vienreizējiem uzdevumiem, kas veikti transkripcijā un pieaugumā.
Dizaina manevri
Bet tas parasti rada kompromisu starp dimensijām. Modifikācija, kas palielina notācijas lietojamību vienā dimensijā (saglabājot otru konstantu), parasti samazinās tās lietojamību trešajā dimensijā. Tas atspoguļo pieņēmumu sistēmā, ka nav nevienas ideālas saskarnes un ka kompromisi ir izmantojamības dizaina būtiska sastāvdaļa.
Dizaina manevra piemērs ir notācijas viskozitātes samazināšana, pievienojot abstrakcijas mehānismus. To var izdarīt, iestrādājot stila lapas, abstrakciju, kas atspoguļo dokumentā iekļauto elementu kopīgos atribūtus, uz apzīmējumu, kurā katrs dokumenta elements ir definējis savu individuālo stilu. Pēc šī dizaina manevra veikšanas redaktors, kas maina stilu, nekavējoties izmainīs visus vienumus, novēršot atkārtošanās viskozitāti, kas ir nepieciešama, mainot katra atsevišķa vienuma stilu.
X-cilvēki (filmu sērija)
"X-cilvēki" (en) ir pilnmetrāžas filmu sērija. Filmu ideja pieder studijai Marvel Entertainment, bet izplatītājs ir kinokompānija 20th Century Fox.
Lauma Skride
Lauma Skride (dzimusi ) ir latviešu pianiste.
2001. gadā beigusi Emīla Dārziņa mūzikas vidusskolu. 2007. gadā absolvējusi Mūzikas un teātra augstskolu Hamburgā, Vācijā.
Daudz muzicējusi duetā ar māsu Baibu, arī trijatā iesaistot otru māsu Lindu. 2007. gadā abas ierakstījušas albumu ar Bēthovena, Šūberta un Ravēla mūziku, tajā pašā gadā Lauma arī izdeva soloalbumu. 2008. gada Bēthovena festivālā Bonnā saņēmusi Bēthovena gredzena balvu.
Olesno apriņķis
Olesno apriņķis ir apriņķis Polijā, Opoles vojevodistē. Robežojas ar Opoles vojevodistes Stšelces, Opoles un Klučborkas apriņķiem, Lodzas vojevodistes Verušovas un Veluņas apriņķiem, kā arī Silēzijas vojevodistes Klobuckas un Lubliņecas apriņķiem.
Maria Lohela
Maria Lohela (dzimusi ) ir Somijas politiķe. No 2015. līdz 2018. gadam viņa bija parlamenta Eduskuntas priekšsēdētāja.
Maria Lohela ieguvusi bakalaura grādu Turku universitātē angļu valodā. No 2009. līdz 2012. gadam viņa bija Turku pilsētas domes locekle. 2011. gadā ievēlēta Eduskuntā no Pamatsomijas vēlēšanu apgabala. 2015. gada vēlēšanās saglabāja vietu parlamentā.
Lohela ir ierosinājusi sašaurināt imigrācijas politiku Somijā. Kopā ar citiem Somu partijas politiķiem Lohela bija līdzautore tā sauktajam Nuiva Manifesti — vēlēšanu kampaņas programmai, kura kritizēja Somijas imigrācijas politiku.
Hulegu
Hulegu (mn, Hulegu, dzimis, miris ), arī Hulagu, bija mongoļu valdnieks (hans), kas vadīja mongoļu karagājienus Dienvidrietumāzijā. Viņš bija Čingishana mazdēls. Hulegu kļuva par pirmo jaunizveidotās valsts Ilhanāta valdnieku, kas tika izveidota aptuveni mūsdienu Irānas teritorijā.
Hulegu 1258. gadā aplenca un iekaroja Bagdādi, tādēļ pilsēta uz laiku zaudēja arābu pasaules galvenā centra statusu. 1260. gadā Hulegu iebruka Sīrijā, uzbrūkot arī Damaskai.
Mežmaļupīte
Mežmaļupīte (arī Mežmaļu upe) ir Gaujas kreisā krasta pieteka Cēsu novadā.
Izteka - Dzērbenes pagasta dienvidos. Tek dienvidu virzienā. Ietek Gaujā lejpus tās iztekas no Taurenes ezera. Mežmaļupīti šķērso valsts autoceļš V325 (Dzērbene–Gaujaskrogs), tās krastos atrodas Brici.
Londonas acs
"Londonas acs" (en) ir panorāmas rats, kas atrodas Temzas upes krastā Londonā, Apvienotajā Karalistē. Visa struktūra ir 135 m augsta, savukārt paša rata diametrs ir 120 m.
Tas ir lielākais panorāmas rats Eiropā, kā arī populārākā maksas tūristu atrakcija Apvienotajā Karalistē, to katru gadu apmeklē aptuveni 3,5 miljoni cilvēku. Uzcelšanas brīdī šis bija lielākais panorāmas rats pasaulē, tomēr 2006. gadā to pārspēja 160 m augstā Nančenas zvaigzne. Svinīgā rata atklāšana notika, tas tika atklāts. Sākotnēji "Londonas acs" bija paredzēta vienīgi tūkstošgades svinībām, bija plānota panorāmas rata nojaukšana pēc pieciem gadiem. Taču rata popularitātes dēļ tika nolemts to nedarīt. Rata izbūve izmaksāja 70 miljonus sterliņu mārciņu.
Baltā ābele
Baltā ābele (lt) ir lietuviešu gleznotāja Antana Samuoļa 1932. gadā radīta eļļas krāsas glezna.
Apraksts
Attēls gleznots ar eļļas krāsu uz audekla un tā izmēri ir 89 x 71cm. Glezna glabājas Lietuvas mākslas muzejā Viļņā.
Analīze
Glezna pirmoreiz tika demonstrēta publikai 1932. gadā un tai ir īpaša nozīme Lietuvas mākslā, kā daļai no labākajām Lietuvas ainavistu gleznām. Samuolis tobrīd bija jauns gleznotājs, bet savos darbos demonstrēja briedumu. Gleznas fokuss ir centrāla ābele, ko izceļ koka stumbra gaišā krāsa. Priekšplānā redzama pār mucu pārliekusies sieviete un melns suns, fonā redzamas arī vairākas ēkas, kam gleznā ir sekundāra nozīme. Izliektais koka stumbrs, saliekusies sieviete, nelīdzenā uzartā zeme ir ekspresionisma izpausmes. Ainā nojaušama vientulības un skumju noskaņa. Ainava ir autentiska un tiek pieņemts, ka ābele aug mākslinieka ģimenes dārzā. Attēlā saskatāms autobiogrāfisks aspekts, norādot uz mākslinieka smago dzīvi, ciešot no vājas veselības un nabadzības.
Linda Skride
Beigusi Emīla Dārziņa Rīgas mūzikas vidusskolu. 2003. gadā absolvējusi Rostokas Mūzikas un teātra konservatoriju.
Kopš 1985. gada muzicē kopā ar māsām Baibu un Laumu. Spēlējusi dažādos kamermūzikas ansambļos.
Arcvika
Arcvika Harutunjana (hy, dzimusi 1984. gada 21. oktobrī), plašāk atpazīstama ar skatuves vārdu Arcvika (Artsvik), ir armēņu dziedātāja un dziesmu autore.
2013. gadā viņa piedalījās Krievijas The Voice versijas 2. sezonā, taču tika izslēgta no sacensībām, kad viņa zaudēja izslēgšanas duelī.
2016. gadā Arcvika piedalījās Armēnijas nacionālajā atlasē Depi Evratesil 2017. gada Eirovīzijai. 2016. gada 24. decembrī tika paziņots, ka viņa ir uzvarētāja un pārstāvēs Armēniju 2017. gada Eirovīzijas dziesmu konkursā Kijivā ar dziesmu "Fly with Me" ("Lido ar Mani"). Fināla kopvērtējumā viņa ieguva 18. vietu.
Pulgosnis
Pulgosnis (arī Āķēnu ezers, Spulgosnis u.c.) ir dzidrūdens ezers Madonas novada Ērgļu pagastā. Izvietojies pagasta dienvidaustrumu daļā pie autoceļa P81 Vestienas aizsargājamo ainavu apvidū. Krasti zemi, vietām — stāvi, dibens — dūņains, vietām — smilšains, akmeņains, granšains. Ezerā divas salas ar kopējo platību 0,6 ha; lielākā no tām, Siena sala, izvietojusies ezera vidū, bet mazākā — dienvidaustrumu galā. Ietek vairāki grāvji, iztek Āķēnupīte uz Ogri. Ezerā mīt rauda, plaudis, rudulis, līdaka, asaris, līnis, plicis, karūsa.
Krasts apdzīvots, vairākas viensētas. Dienvidaustrumu krastā brāļu Jurjānu memoriālais muzejs «Meņģeļi». Vairākas peldvietas.
Ugunsgrēki (filma)
"Ugunsgrēki" (en) ir 2010. gada Kanādas drāmas filma, kuras režisors ir Denī Vilnēvs. Filmā galvenās lomas atveido Lubna Azabāla, Melisa Desomeo-Polīna, Maksims Godets un Remī Žirārs. Filma balstīta uz tāda paša nosaukuma Važdī Muavāda 2003. gada lugu.
Filma stāsta par kanādiešu dvīņiem, kuri dodas uz savas tikko mirušās mātes dzimto valsti Tuvajos Austrumos, lai atrastu un nogādātu vēstuli savam tēvam un brālim. Lai gan valsts, kurā filma risinās netiek minēta, notikumus filmā ietekmēja Libānas pilsoņu karš. Filmu filmēja Monreālā, kā arī Jordānijā.
Filmas "Ugunsgrēki" pirmizrāde notika. To izrādīja gan Toronto Starptautiskajā kinofestivālā, gan Venēcijas kinofestivālā. Filma saņēma pozitīvas kritiķu atsauksmes un saņēma vairākus apbalvojumus, tai skaitā astoņas Kanādas Genie Awards. Filmu nominēja arī Amerikas Kinoakadēmijas balvai kategorijā "Labākā filma svešvalodā". Tīmekļa vietnē Rotten Tomatoes filmai ir 93% vērtējums.
Galileo 11
Galileo 11 (European GNSS apzīmējums GSAT0208) ir Eiropas navigācijas sistēmas Galileo pavadonis. Tas orbītā palaists 2015. gada decembrī; izvietots orbitālajā slotā C07.
Pavadonim dots arī nosaukums Andriana par godu bērnu konkursa uzvarētājai Kiprā Andrianai Giallorou (Andriana Giallorou).
Galileo 11 primārais kontraktors un platformas izgatavotājs bija uzņēmums OHB-System. Derīgo kravu izgatavoja Surrey Satellite Technology (SSTL). Kosmiskā aparāta starta masa bija 717 kg; izmēri 2,7 × 1,2 × 1,1 m. Pavadonī uzstādīti divi pasīvie ūdeņraža māzera atompulksteņi, divi rubīdija atompulksteņi; pulksteņu pārraudzīšanas un vadības iekārta, navigācijas signāla ģenerators, L-joslas antena navigācijas signāla raidīšanai, C-joslas antena augšupejošā signāla uztveršanai, divas S-joslas antenas telemetrijai un komandām, kā arī antena meklēšanas un glābšanas iekārtai MEO SAR.
Galileo 11 tika palaists 11:51:56 UTC no Gviānas kosmiskā centra ar nesējraķeti Sojuz-STB/Fregat-MT (lidojums VS13) kopā ar tās pašas sērijas pavadoni Galileo 12.
Pavadonis ekspluatācijā nodots 2016. gada 22. aprīlī.
Svētā Pāvila bazilika ārpus mūriem
Svētā Pāvila bazilika ārpus mūriem (la, it) ir 19. gadsimtā pārbūvēta Romas katoļu bazilika, kas atrodas Itālijas galvaspilsētas Romas dienvidaļā. Baznīca nosaukums ir cēlies no tā, ka iesākumā tā atradās ārpus Romas pilsētas mūriem. Kristīgajā tradīcijā tā ir baznīca, kas uzcelta vietā, kur atrodas apustuļa Pāvila kaps. 1988. gadā bazilika, līdz ar Romas vēsturisko centru tika iekļauta UNESCO Pasaules mantojuma sarakstā. Kaut arī bazilika atrodas Itālijas teritorijā, Vatikānam pieder eksteritoriālas tiesības uz ēku.
Apustulis Pāvils tika apglabāts ārpus Romas pilsētas mūriem pie Ostijas ceļa. Konstantīns Lielais šeit uzcēla pirmo baziliku, ko 324. gadā iesvētīja pavests Silvestrs I. Ritot gadsimtiem, citu pāvestu laikā baznīca tika paplašināta un pārbūvēta. 1823. gada 15. jūlijā bazilikas jumta remonta darbu laikā izcēlās ugunsgrēks un tā gandrīz pilnībā nodega. To atjaunoja arhitekta Luidži Poleti vadībā, cenšoties atjaunošanā izmantot to, kas saglabājies no vecās baznīcas. 1825. gadā pāvests Leons XII izdeva encikliku Ad plurimas, kurā aicināja ziedot bazilikas atjaunošai. Citu starpā atsaucās arī Ēģiptes vicekaralis un Krievijas imperators. 1854. gadā bazilika tika no jauna konsekrēta.
Kosrae
Kosrae ir sala Okeānijā un viens no Mikronēzijas Federatīvo Valstu štatiem. Atrodas valsts austrumu daļā starp Ponpeju un Māršala Salām. Štata galvaspilsēta ir Tofola. Attālums no Tofolas līdz federālajai galvaspilsētai Palikirai ir 565 kilometri.
Vēsture
Sala ir apdzīvota kopš mūsu ēras 2. tūkstošgades sākuma. Kopš 1250. gada un līdz 19. gadsimta kolonizācijai salas galvaspilsēta bija Leluha. Leluha bija viduslaiku pilsēta, kuras valdnieki pakāpeniski paplašināja savu teritoriju un kādā brīdī ieņēma visu Kosrae salu. Mūsdienu Leluhas pašvaldībā saglabājušies Leluhas pilskalns, cietokšņa mūri un piramīdas.
Administratīvais iedalījums
1980. gada tautas skaitīšanas laikā Kosrae bija sadalīta 5 pašvaldībās. Vēlāk Valunga, vismazāk apdzīvotā pašvaldība, tika likvidēta un kļuva par Tafunsakas daļu.
Smiltaines
Smiltaines ir ciems Jēkabpils novada Salas pagastā. Atrodas pagasta ziemeļu daļā 1,0 km no pagasta centra Salas un 128,3 km no Rīgas.
Gvadalahara (Spānija)
Gvadalahara (es, ) ir pašvaldība un pilsēta Spānijas centrālajā daļā, Kastīlijā-Lamančā. 2022. gadā Gvadalaharā dzīvoja 87,5 tūkstoši iedzīvotāju. Tas ir Gvadalaharas provinces administratīvais centrs. Pilsētas atrodas 60 km uz ziemeļaustrumiem no Madrides.
Smiltaines
Apdzīvotā vieta atrodas Salas ciema dienvidrietumu pievārtē un faktiski ar to saplūdusi. Atrodas pie autoceļu P76 (Aizkraukle–Jēkabpils) un V805 (Sankaļi–Bibāni–Grāvāni) krustojuma.
Budbergas strauts
Budbergas strauts ir Mēmeles kreisā krasta pieteka Bauskas novada Brunavas pagastā un, pārsimts metrus pašā augāstecē Lietuvā.
Iztece uz dienvidiem no Valteķiem, Lietuvas teritorijā. Tek ziemeļu virzienā. Ietek Mēmelē pie Budbergas, kur upi šķērso valsts autoceļš V1022 (Bauska – Brunava – Ērgļi – Budberga – Lietuvas robeža). Tās krastos atrodas Budbergas katoļu baznīca.
Aioras
Aioras, aioru ģints (Aegithina) ir vienīgā aioru dzimtas (Aegithinidae) ģints, kas apvieno 4 mūsdienās dzīvojošas sugas. Izplatītas Dienvidāzijā un Dienvidaustrumāzijā. Nesenā pagātnē tās tika klasificētas irēnu dzimtā (Irenidae) kopā ar lapuputniem un irēnām.
Izskats
Aioras ir mazi vai vidēji lieli dziedātājputni. Ķermeņa garums 10—15,5 cm. Tēviņi ir nedaudz lielāki par mātītēm.
Apspalvojumam koši zaļš vai dzeltens. Spārni melni vai tumši pelēki ar baltām svītrām. Raksturīgs dzimumu dimorfisms, tēviņi košāki nekā mātītes. Kājas tievas, knābji proporcionāli gari. Tēviņu pavasara dziesmas cilvēka ausij patīkamas un muzikālas.
Uzvedība
Aioras ir nometnieki, mājo akāciju mežos un krūmājos, krūmos gar lauksaimniecības zemēm un dārzos. Uzturas lapotnes vaiņagos un ļoti reti nolaižas uz zemes. Barojas ar dažādiem augļiem, ogas ieskaitot, kukaiņiem un zirnekļiem. Barību meklē kokos. Kopumā aioras ir zemieņu putni, lai arī sastopamas kalnu pakājēs.
Ligzdai raksturīga kompakta, kausveida forma. Dējumā 2—3 gaišas olas ar rozīgiem raibumiem. Inkubācijas periods ilgst apmēram 14 dienas. Perē un par mazuļiem rūpējas abi vecāki. Naktī perē mātīte, dienā tēviņš.
Sistemātika
Aioru dzimta (Aegithinidae)
Niks Sliede
Niks Sliede (dzimis Liepājā) ir Latvijas futbolists, spēlē centra aizsarga pozīcijā, Latvijas futbola U-17, U-18, U-19 un U-21 izlases spēlētājs. Kopš 2023. gada pārstāv Latvijas futbola Virslīgas klubu Valmiera FC.
Karjera
Futbolista gaitas sācis Liepājas futbola skolā. Spēlējis FK Liepājas U-19 komandā. 2019. gada vasarā nonāca RFS rindās. 16 gadu vecumā, 2020. gada septembrī, spēlē pret Audu debitēja kluba pamatkomandas rindā Latvijas Kausā, bet novembrī spēlē pret FK Metta debitēja Virslīgā.
2022. gada martā tika izīrēts Tukums 2000/Telms komandai, savukārt pēc īres līguma beigām, 2023. gada 1. janvārī, RFS pārdeva spēlētāju Valmiera FC komandai (transfēra vērtība 125 000 EUR).
Kill 'Em All
Kill 'Em All ir amerikāņu smagā metāla grupas Metallica debijas studijas albums. Tas tika izdots sadarbībā ar neatkarīgo ierakstu kompāniju Megaforce Records.
Ukrainas teritoriālās aizsardzības spēki
Teritoriālās aizsardzības tiešu vadību veic Ukrainas bruņoto spēku virspavēlnieks ar teritoriālās aizsardzības spēku komandiera starpniecību. 2022. gada 1. janvārī, pamatojoties uz Ukrainas likumu "Par nacionālās pretošanās pamatiem", tika izveidoti teritoriālās aizsardzības spēki. Teritoriālās aizsardzības spēku sastāvā bija ieplānots organizēt 25 brigādes (pa vienai brigādei uz reģionu), kuras apvienos virs 150 bataljoniem (viens bataljons uz rajonu). Teritoriālās aizsardzības spēku apakšvienību formēšanu bija paredzēts veikt līdz 2022. gada 15. februārim.
Teritoriālā aizsardzība, kopā ar pretošanās kustību un Ukrainas pilsoņu sagatavošanu nacionālajai pretestībai, bija daļa no Nacionālās pretestības Ukrainā. Kopš 2022. gada maija, UBS Teritoriālās aizsardzības spēku komandieris ir ģenerālmajors I.Tancjura.
Vadība
Teritoriālās aizsardzības tiešā vadība tiek veikta:
Uzdevumi
Teritoriālās aizsardzības uzdevumi ir:
Ķīnas Republika (1912—1949)
Republiku pasludināja 1912. gada 1. janvārī, un tās pastāvēšanas pirmajos piecos gados bija divi neveiksmīgi mēģinājumi atjaunot impēriju. Pēc Beijaņas armijas komandiera, prezidenta (1912-15), imperatora (1915-16) Juaņa Šikaja nāves centrālā valsts vara sadalījās vairāku reģionālo militāro grupējumu rokās, kas veidoja tā saukto Beijaņas valdību. No Pekinas padzītā revolūcijas vadoņa Suna Jatsena atbalstītāji izveidoja varas bāzi Ķīnas dienvidu piekrastē, no kuras Čans Kaiši 1926. gadā sāka Ziemeļu karagājienu, lai apvienotu valsti Gomiņdan partijas varā.
Nankinas desmitgades laikā no 1927. līdz 1937. gadam Ķīnas centrālajā daļā Gomiņdans centās strauji attīstīt un reformēt valsti, lai arī partijas varu nepārtraukti apdraudēja iekšējie un ārējie militārie konflikti, lielākie no kuriem bija pilsoņu karš ar Mao Dzeduna komunistiem un Japānas impērijas iebrukums. No 1931. gada Japāna iekaroja lielus Ķīnas ziemeļu, centra un dienvidu rajonus, kuru pārvaldei izveidoja vairākas vasaļvalstis. Pēc Japānas kapitulācijas 1945. gadā ātri atsākās Ķīnas pilsoņu karš starp Gomiņdana nacionālistiem un komunistiem, kurā uzvaru guva Mao Dzeduna vadītie komunisti, 1949. gadā piespiežot Čanu Kaiši ar atbalstītājiem bēgt uz Taivānu.
Revolūcija
20. gadsimta sākumā Cjinu dinastijas pārvaldītā Ķīna atradās aizvien pieaugošā politiskā un ekonomiskā atkarībā no Eiropas lielvalstīm un Japānas. Dinastijā sākās iekšējais sabrukums, palielinājās vietējo gubernatoru un armijas komandieru vara. Republikāņu kustību aizsāka Suņs Jatseņs. Vairākas neveiksmīgas sacelšanās vainagojās 1911. gada 10. oktobrī, kā dumpis modernizēto armijas vienību vidū. Pēc sīvām cīņām impērijas armijai Juaņa Šikaja vadībā novembrī izdevās atspiest nemierniekus uz valsts dienvidiem, taču šajā laikā 15 no 24 provincēm jau paziņoja par neatkarību no Cjinu dinastijas un Juaņs Šikajs sāka sarunas ar revolucionāriem.
Revolucionāriem nebija kopīgas ideoloģijas, politisko mērķu un vadītāju. Daži vēlējās Cjinu dinastijas gāšanu, citi reformētas monarhijas turpināšanos un citi republiku. 1912. gada 1. janvārī neatkarīgo provinču kongresā Naņdzjinā Suņs Jatseņs pasludināja republiku, kļūstot par tās pagaidu prezidentu. Juaņs Šikajs piekrita republikas izveidošanai un panāca mazgadīgā imperatora Puji atkāpšanos no troņa 12. februārī, ļaujot viņam turpināt dzīvot Pekinas Aizliegtajā pilsētā. Pēc tam armijas komandieris Juaņs Šikajs, kas kontrolēja Pekinu, panāca savu ievēlēšanu par prezidentu 10. martā.
1913. gada februārī notika divkameru parlamenta vēlēšanas, kurās Gomiņdana partija ieguva vietu vairākumu, bet 20. martā tika nogalināts partijas vadītājs. Juaņs Šikajs un parlamenta vairākums ātri nonāca konfliktā. Jūlijā septiņās dienvidu provincēs sākās sacelšanās pret viņa varu. Daļa no dumpiniekiem bija bijušie revolucionārās armijas kareivji un virsnieki, kas uzskatīja, ka nav saņēmuši pietiekamu atalgojumu. Augustā dumpi apspieda un 1. septembrī ieņēma Naņdzjinu. Oktobrī Juaņu Šikaju parlaments oficiāli ievēlēja par prezidentu un viņš saņēma diplomātisku atzīšanu no lielvarām, taču bija spiests atzīt Tibetas un Mongolijas autonomiju, kas nonāca Krievijas un Britu impērijas ietekmē. Novembrī Juaņs Šikajs aizliedza Gomiņdanu un izslēdza tā deputātus no parlamenta. Tā kā parlamentā tagad trūka deputātu vairākuma, 1914. gada janvārī viņš izbeidza tā darbību un februārī panāca konstitūcijas izmaiņas, kas izveidoja prezidentālu republiku. Decembrī viņš pagarināja prezidenta termiņu līdz desmit gadiem. Tikmēr Suņ Jatsens, kas 1913. gada vasarā bēga no Ķīnas, 1914. gada jūlijā atjaunoja Gomiņdānu, ko tagad veidoja kā stingri disciplinētu partiju.
1915. gadā Japāna bija iekarojusi Vācijas kolonijas Ķīnā un iesniedza tā saukto 21 prasību Ķīnai, kas būtu to pārvērtušas par Japānas politisku un ekonomisku protektorātu. Juaņs Šikajs noraidīja šīs prasības, taču atzina Japānas ietekmi Mandžūrijā un Iekšējās Mongolijas austrumos. 1915. gada 12. decembrī Juaņs Šikajs pasludināja impērijas atjaunošanu un sevi par imperatoru, kas atkal izraisīja provinču sacelšanos un armijas daļu dumpi. 1916. gadā viņš atteicās no troņa un 6. jūnijā nomira.
Beijaņas valdība
Ķīnas impērijai nebija vienas nacionālās armijas. Provincēm bija uzdots no saviem nodokļiem uzturēt armijas vienības. Sabrūkot centrālajai varai, jebkurš vienības komandieris varēja sagrābt teritoriju un pārņemt vietējo nodokļu iekasēšanu. Revolūcijas gados militārie provinču komandieri bija ieguvuši tik lielu neatkarību, ka turpmāk sāka aktīvi iejaukties Pekinas valdības darbā, kamēr citi virsnieki vispār atteicās atzīt Pekinas varu. Šis laiks, kad vājo Beijaņas valdību kontrolēja konfliktējoši militārie grupējumi, kas valsti bija sadalījuši savās ietekmes zonās, turpinājās līdz 1928. gadam.
1917. gada maijā Ķīna Antantes pusē iesaistījās Pirmajā pasaules karā, bet jūlijā notika armijas daļas pēdējais mēģinājums tronī atjaunot gāzto imperatoru Puji. Septembrī Suņ Jatseņs ar atbalstītājiem Ķīnas dienvidu pilsētā Guandžou pasludināja jaunas valdības izveidošanu un uzsāka Konstitūcijas aizstāvēšanas karu. 1919. gada februārī sarunās Šanhajā satikās ziemeļu un dienvidu valdību pārstāvji, taču politiskās nesaskaņas neizdevās pārvarēt, un Ķīna arī turpmāk palika sadalīta. Japāna izmantoja situāciju, lai atbalstītu Mandžūriju kontrolējošo režīmu, kamēr PSRS sāka sadarboties ar dienvidos bāzēto Suņ Jatseņu.
Čana Kaiši hegemonija
1919. gada 10. oktobrī Suņ Jatseņs no Ķīnas Revolucionārās partijas izveidoja Ķīnas Nacionālistu partiju (Gomiņdan/nacionālisti). Meklējot atbalstu ārvalstīs, 1920. gadā Suņ Jatseņs nodibināja attiecības ar Padomju Krieviju. Kominternes pārstāvji ieradās Ķīnā. Ar vietējo militāristu palīdzību 1921. gadā Suņ Jatseņs iekaroja Guandžou, kur 1921. gada aprīlī izveidoja savu valdību, kas bija opozīcijā Beijaņas valdībai. 1923. gada rudenī Gomiņdana kontrolētajā teritorijā sāka ierasties Mihaila Borodina vadītie PSRS militārie un politiskie instruktori, kas panāca Gomiņdana un niecīgās komunistu partijas politisko aliansi. Pēc Borodina ierosmes Gomiņdan ieviesa boļševiku stila partijas disciplīnu, taču partija palika sašķelta frakcijās. Čana Kaiši vadīta nacionālistu delegācija apmeklēja Maskavu. 1924. gada janvārī partijā bija 3000 reģistrēti biedri, 1926. gadā to skaits pieauga līdz 200 000.
Tikmēr komunistu partija izvērsa aktīvu darbu Ķīnas komerciālā centra Šanhajas strādnieku vidū. Pēc konfliktiem ar ārzemju fabriku īpašniekiem, komunisti 1925. gada 30. maijā noorganizēja demonstrāciju, kuru apspiežot britu sikhu kareivji nogalināja 13 un ievainoja vairāk par 50 demonstrantiem. Šanhajā sākās ģenerālstreiks, kurā piedalījās ap 200 000 strādājošo, un kas turpinājās līdz septembrim. Komunistu un Gomiņdan kreisā spārna kontrolētājās teritorijās izvērsās streiku kustība, strādniekiem pieprasot lielākas algas, bet zemniekiem atsakoties maksāt nodokļus zemes īpašniekiem. Tas izraisīja uzņēmēju, zemes īpašnieku, virsnieku un labā spārna politiķu nepatiku. Komunistu partija nonāca neapskaužamā situācijā; tā vēlējās atbalstīt strādnieku un zemnieku revolucionāro aktīvismu, taču tas sagrautu aliansi ar Gomiņdan, uz kuras turpināšanu uzstāja PSRS, kurā par Ķīnas politiku konfliktēja Staļins ar Trocki.
1923. gadā viens no Suņa Jatseņa palīgiem Čans Kaiši vairākus mēnešus pavadīja Maskavā, kur saņēma militāro un politisko apmācību. Atgriezies Ķīnā, viņš kļuva par 1924. gada maijā dibinātās Gomiņdan militārās akadēmijas vadītāju un drīz kļuva par 1925. gada 12. martā no vēža mirušā Suņa Jatseņa ietekmīgāko pēcteci.